तिरंगे की सेवा के लिए फौज में भर्ती हों युवा : मेजर जरनल बक्शी
आसमान से फूलों की वर्षा कर शहीदों को दी श्रद्धांजलि
नग्गी स्थित शहीद स्मारक पर हुए समारोह में मेजर जनरल बिपिन बक्शी ने कहा कि देश के युवाओं को चाहिए कि जिस तिरंगे के नीचे उन्होंने जन्म लिया है, उसकी सेवा के लिए अधिक से अधिक संख्या में आगे आएं और फौज में भर्ती हों। उन्होंने यह भी बताया कि सिर्फ सेवा में रहकर ही देश की सेवा नहीं होती। अगर किसी कारणवश सेना में आने का मौका नहीं मिला तो भी युवा विभिन्न क्षेत्रों में रहकर देश की सेवा कर सकते हैं। कार्यक्रम में बिग्रेडियर बीएस दलाल, कर्नल अमित शर्मा, मेजर दीपक पाराशर, 4 पैराशूट के कर्नल हैरी संधू सहित कई अन्य अधिकारी मौजूद थे। इस अवसर पर नग्गी युद्ध में शामिल रहे कई पूर्व सैन्य अधिकारी भी उपस्थित थे। भास्कर संवाददाता ने उनसे बातचीत की।
श्रीगंगानगर. नग्गी में कुएं से पानी पीते लोग।
श्रीगंगानगर। नग्गी में शहीद स्मारक के समक्ष पुष्प चक अर्पित कर शहीदों को सेना के अधिकािरयों ने सलामी दी वहीं पैरा बटालियन के जवानों ने ग्लाइडर से उड़ते हुए स्मारक पर फूल बरसाकर शहीदों को श्रद्धांजलि अर्पित की।
जज्बा और चतुराई: दुश्मन के मोर्चों का इस्तेमाल कर तीन पाकिस्तानी पकड़े
4.पाकफौजने पूरी तैयारी के साथ भारतीय जमीन पर कब्जा किया था। चारों ओर लैंड माइंस लगाने के बाद उन्होंने मजबूत पोजीशन ली और भारी गोलाबारी शुरू कर दी। फिर भी भारतीय जांबाज गोलाबारी के बीच रेतीले धोरों में दबी माइंस को पार करते हुए आगे बढ़े। इस बीच उन्होंने कई दुश्मनों को मार गिराया और उन्हीं के मोर्चों को अपने बचाव के लिए बखूबी इस्तेमाल किया। भारत के वीर सपूत आगे बढ़ते गए, कइयों ने हंसते हुए वीरगति पाई। लेकिन इससे पहले उन्होंने पाक के 8 जवानों को मार गिराया और पीठ दिखाकर भाग रहे 3 जवानों को जिंदा पकड़ लिया।
शहीद स्मारक इस बात का गवाह है कि कैसे जीत हासिल की हमारी सेना के जवानों ने
भास्कर संवाददाता|श्रीकरणपुर
1971मेंहुए युद्ध विराम के बाद जब पाकिस्तान ने श्रीकरणपुर तहसील के नग्गी गांव में अपनी हदें लांघी तो भारतीय फौज ने उन्हें मुंहतोड़ जवाब दिया। वीरों ने अपने जज्बे के दम पर 3 घंटे में ही जीत की दास्तां लिख दी थी। नग्गी स्थित शहीद स्मारक इस बात का गवाह है कि कैसे भारतीय जवानों ने रेतीले धोरों पर जीत हासिल कर इस दिन को इतिहास के पन्नों में अमर कर दिया।
जीत की 44वीं वर्षगांठ पर सोमवार को इस स्मारक पर शहीदों को श्रद्धांजलि दी गई। सुबह 11 बजे कार्यक्रम शुरू हुआ। ग्लाइडर से भारतीय जवानों ने स्मारक पर फूलों की बारिश की। इस बीच मेजर जनरल बिपिन बक्शी ने शहीद स्मारक पर पुष्प चक्र अर्पित किया। इसके बाद सेना के अन्य अधिकारियों और पूर्व सैनिकों उनके परिवार जनों ने स्मारक पर फूल चढ़ाकर श्रद्धांजलि दी। फिर शहीदों के नाम लिखी पट्टिकाओं को गैस गुब्बारे में बांधकर उड़ाया गया। वहां मौजूद सभी लोगों ने दो मिनट का मौन रखकर शहीदों को श्रद्धांजलि दी।
स्मारक पर मेले सा माहौल रहा। इसमें सैन्य अधिकारियों के साथ एसडीएम नेकराम नागर, डीएसपी अमृतलाल, नगरपालिका चेयरमैन अनिता जोहिया, तहसीलदार रामकिशन मीणा, सरपंच बलराज सिंह सहित कई ग्रामीण भी मौजूद रहे।
उन्होंने भी अमर जवानों को श्रद्धांजलि देकर उन्हें नमन किया। इसके बाद सैन्य अधिकारियों ने नग्गी युद्ध के समय घटित सारी घटनाओं की जानकारी विस्तार से दी।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva san_Deva hin_Deva hin_Deva awa_Deva hin_Deva